මේ වන විට බෙලරුස් රාජ්‍යයේ සහ ක්‍රිමියා අර්ධද්වීපය අසල කලු මුහුදේ රුසියා යුද අභ්‍යාස ආරම්භ වී ඇත.කලු මුහුදේ නාවික යුද අභ්‍යාස හේතුවෙන් යුක්රේනයේ නාවික කටයුතු වලටත් බාධා එල්ල වී ඇත.නාවික යුද අභ්‍යාසයට රුසියානු යුද නෞකා 30 පමණ සහභාගී වන බව පැවසෙයි.යුද ටැංකි, කාලතුවක්කු, සන්නද්ධ වාහන සහ අනෙකුත් යුද උපකරණ රුසියාවේ යෙල්නා හමුදා කඳවුරෙන් යුක්රේන දේශ සීමා දෙසට ගමන් ආරම්භ කර ඇතැයි ඇමෙරිකාවේ මැක්සාර් සමාගම පවසා ඇත.මේ වන විට ඇමෙරිකා එක්සත් ජනපදය,එක්සත් රාජධානිය, නවසීලන්තය, ඔස්ටේ්‍රලියාව, ඉතාලිය, ඊශ්‍රයාලය, නෙදර්ලන්තය සහ ජපානය ඇතුළුව රටවල් 12 ක් පමණ තම පුරවැසියන්ට යුක්රේනයෙන් ඉවත් වන ලෙස දැනුම් දී ඇත.රුසියාවද වැඩිවෙන යුද උණුසුම හමුවේ තම රාජ තාන්ත්‍රිකයන් යුක්රේනයෙන් ඉවත් කරගනිමින් සිටී.